డ్రూ వెయిస్ మన్

కోవిడ్ - 19 మహమ్మారిపై పోరు కోసం సమర్థవంతమైన ఎం ఆర్ ఎన్ ఏ  టీకాల అభివృద్ధికి మార్గాన్ని అభివృద్ధి చేసిన శాస్త్రవేత్తల్లో ఒకరైన డ్రూ వెయిస్ మన్ కు 2023 సంవత్సరం వైద్యశాస్త్రంలో నోబుల్ పురస్కారం లభించింది. కరోనా వైరస్ కు వేగంగా వ్యాక్సిన్ అభివృద్ధి చేయడానికి వీరి పరిశోధనలు ఎంతగానో దోహదపడ్డాయని అవార్డు ఎంపిక కమిటీ కొనియాడింది.

డ్రూ వెయిస్‌మన్‌ నేపథ్యం : 

వెయిస్‌మన్‌ 1959లో మస్సాచుసెట్ట్‌స్‌లోని లెక్జింగ్‌టన్‌లో జన్మించారు. 1989లో బోస్టన్‌ విశ్వవిద్యాలయం నుంచి ఎండీ, పిహెచ్‌డీ పట్టాలను అందుకున్నారు. హార్వార్డ్‌ మెడికల్‌ స్కూల్‌లోని బేత్‌ ఇజ్రాయెల్‌ డెకొనెస్‌ మెడికల్‌ సెంటర్‌ వద్ద క్లినికల్‌ ట్రైనింగ్‌ చేశారు. నేషనల్‌ ఇన్‌స్ట్టిట్యూట్స్‌ ఆఫ్‌ హెల్త్‌ వద్ద పోస్ట్‌డాక్టోరల్‌ రీసెర్చ్‌ చేశారు. 1997లో పెన్‌సెల్వేనియా విశ్వవిద్యాలయంలోని పెరెల్‌ మెన్‌ స్కూల్‌ ఆఫ్‌ మెడిసన్‌లో తన పరిశోధక బృందాన్ని వెయిస్‌మన్‌ నెలకొల్పారు. 

ఎన్‌ఆర్‌ఎన్‌ఏ టెక్నాలజీపై ఔషధ తయారీ రంగం ఆసక్తి 2010లో ఊపందుకోవడం మొదలైంది. పలు కంపెనీలు ఆ విధానాన్ని అభివృద్ధి చేయడంపై కసరత్తు ప్రారంభించాయి. జైకా వైరస్‌, ఎంయీఆర్‌ఎస్‌-సీవోవీలకు వ్యతిరేకంగా వ్యాక్సిన్లు సిద్ధమయ్యాయి. రెండవ వైరస్‌ ఎస్‌ఏఆర్‌స్‌-సీవోవీ-2 వైరస్‌కు అత్యంత సన్నిహితమైంది. 2020 మొదట్లో కొవిడ్‌-19 మహమ్మారి యావత్‌ మానవాళిని చుట్టుముట్టడంతో ఎస్‌ఏఆర్‌స్‌-సీవోవీ-2 ప్రొటీన్‌ గుట్టు రట్టు చేస్తూ మూలంలో మార్పులతో కూడిన రెండు ఎంఆర్‌ఎన్‌ఏ వ్యాక్సిన్లను రికార్డు స్థాయి వేగంతో అభివృద్ధి చేశారు. అదే డిసెంబర్‌ మొదట్లో రెండు వ్యాక్సిన్లకు ఆమోదం లభించింది.

మూలాలు : 
వైద్యశాస్త్రంలో నోబుల్ బహుమతులు - 2023
నోబుల్ బహుమతులు - 2023
నోబుల్ ప్రైజస్ - 2023